Còmic, grafiti, hip-hop i ball coreà, els tallers de l'Escola d'Art Urbà de la regidoria de Joventut i Infància
26 de setembre 2019

La regidoria de Joventut i Infància de l'Ajuntament de Sagunt ha posat en marxa, per tercer any consecutiu, l'Escola d'Art Urbà, un espai de formació sobre activitats creatives de caràcter eminentment urbà dirigit a menors i jóvens. El termini d'inscripció serà fins al pròxim 4 d'octubre.

La iniciativa consistix a impartir una sèrie de tallers anuals relacionats amb la música i el ball, així com les arts plàstiques, però tot això des del filtre de l'art de carrer. En la present edició, després del bon funcionament de l'any passat, es mantenen els tallers de grafiti i també repetixen altres disciplines com el còmic, el hip-hop (ball urbà) i el K-Pop, un ball urbà que es va iniciar a Corea del Sud i s'ha implantat a tot el món.

La proposta d'estes activitats arriba des del marc del Pla d'Infància i també del Pla Jove, a petició tant dels grups motors de xiquets i xiquetes com d'adolescents que han participat en el Fòrum Jove i en la redacció d’este pla.

A més, s'ha vist la demanda d'estes disciplines per part dels jóvens a través dels diferents tallers que al llarg de l'any es posen en pràctica, tant en Lluna Plena (l'oci alternatiu dels dissabtes), com en els festivals de manga (Mangetsu), del còmic (Splash) o d'art urbà (MésqueMurs), que organitza la regidoria.

Segons explica el regidor de Joventut i Infància, Guillermo Sampedro, “**encara queden places lliures en els tallers, així que tornem a fer una crida per a intentar completar tots els grups de les quatre disciplines que llancem vinculades amb l'art urbà, grafiti, còmic, balle urbà o k-pop. Des de la regidoria venim potenciant estes disciplines, a través dels festivals o dels tallers donat que són els propis jóvens i adolescents els que ens venien reclamant esta oferta**”.

S'oferiran huit cursos, d'octubre a maig, que tindran lloc els dimarts, dijous i dissabtes en les instal·lacions del Casal Jove del Port de Sagunt, i destinats tant a infància de 7 a 11 anys com a adolescents de 12 a 20 anys. Les modalitats oferides són grafiti, hip-hop, K-Pop i còmic.

El termini d'inscripció serà fins al pròxim 4 d'octubre i la matriculació podrà realitzar-se online a través de la seu electrònica de l'Ajuntament o en el SAIC. També en el Centre Cultural Mario Monreal (c/Roma, 9; telf., 96 265 58 80) i en el Casal Jove (c/Vent de Marinada s/n; telf. 96 268 34 39). En cas de superar les preinscripcions el nombre de places es procedirà a un sorteig públic en aquells grups on es done esta situació. El sorteig es realitzarà el dia 7 d'octubre les 9.30 h en el saló d'actes del Casal Jove.

  

![](/media/oo1dkeo4/21-art-urba-2019-2020.jpg)

​La llista detallada dels cursos oferits és la següent: ​

GraffiKIDS

Dirigit a: menors de 7 a 11 anys

Matrícula: 40 euros

Durada: (26 h) Octubre a maig de 2020

Horari: Dissabtes d'11 a 12 h

Descripció: Iniciació a l'art urbà, al grafiti i a la pintura lliure, generalment realitzada en espais urbans

Grafiti JÓVENS

Iniciació al Grafiti per a jóvens

Dirigit a: menors de 12 a 20 anys

Durada: (26 h) Octubre a maig de 2020

Horari: Dissabtes de 12 a 13 h

Descripció: Iniciació a l'art urbà, al grafiti i a la pintura lliure, generalment realitzada en espais urbans

Hip-hop KIDS

Dirigit a: menors de 7 a 11 anys

Durada: (15 h) Octubre a febrer de 2020

Horari: Dijous de 18h a 19h

Matrícula: 24 euros

Descripció: Iniciació al ball urbà i al hip-hop, moviment compost per una mescla de formes artístiques i balls originades a Nova York.

Hip-hop JÓVENS

Dirigit a: menors de 12 a 20 anys

Durada: (15 h) Octubre a febrer de 2020

Horari: Dijous de 19 a 20 h

Matrícula: 24 euros

Descripció: Iniciació al ball urbà i al hip-hop, moviment compost per una mescla de formes artístiques i balls originades a Nova York.

K-Pop KIDS

Dirigit a: menors de 7 a 11 anys

Durada: (15 h) Octubre a juny de 2020

Horari: Dimarts de 17h a 18h

Matrícula: 24 euros

Descripció: Iniciació al K-Pop, també conegut com a pop coreà, un estil de música i ball que prové de Corea del Sud caracteritzat per estar constituït per diversos gèneres de ball urbà.

K-Pop JÓVENS

Dirigit a: menors de 12 a 20 anys

Durada: (15 h) Octubre a maig de 2020

Horari: Dimarts de 16h a 17h h

Matrícula: 24 euros

Descripció: Iniciació al K-Pop, també conegut com a pop coreà, un estil de música i ball que prové de Corea del Sud caracteritzat per estar constituït per diversos gèneres de ball urbà.

Còmic KIDS

Dirigit a: menors de 7 a 11 anys

Durada: (52 h) Octubre a maig de 2020

Matrícula: 80 euros

Horari: Dissabtes de 16h a 18h

Descripció: iniciació al còmic i dibuix.

Còmic JÓVENS

Dirigit a: menors de 12 a 20 anys

Durada: (52 h) Octubre a maig de 2020

Matrícula: 80 euros

Horari: Dijous de 17h a 19h

Descripció: iniciació al còmic i dibuix.

​  
  

*   [](http://www.facebook.com/sharer.php?u=https://aytosagunto.es/va/actualitat/comic-grafiti-hip-hop-i-ball-corea-els-tallers-de-l-escola-d-art-urba-de-la-regidoria-de-joventut-i-infancia/ "Facebook")
*   [](http://twitter.com/share?url=https://aytosagunto.es/va/actualitat/comic-grafiti-hip-hop-i-ball-corea-els-tallers-de-l-escola-d-art-urba-de-la-regidoria-de-joventut-i-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comic-grafiti-hip-hop-i-ball-corea-els-tallers-de-l-escola-d-art-urba-de-la-regidoria-de-joventut-i-infancia/ "Linked In")
*   [](mailto:?body=https://aytosagunto.es/va/actualitat/comic-grafiti-hip-hop-i-ball-corea-els-tallers-de-l-escola-d-art-urba-de-la-regidoria-de-joventut-i-infancia/)